text: Flere optaget på SDU i Kolding – færre i Sønderborg
  30 juli 2016 kl. 08.29
  5648 unge har i nat fået besked på, at de har fået en studieplads på Syddansk Universitet. I Kolding er det 9 pct. flere, mens Sønderborg har 5 pct. færre pladser.
  - Det var vi godt klar over, siger studiechef Annette Lund til TV SYD. Vi tilbyder ikke længere dansk-sproget megatronics og negot-kinesisk.
  I alt har 237 unge fået tilbudt en plads på SDU i Sønderborg.
  I Kolding er 405 unge fået tilbud om at kunne starte efter ferien. Det er ni procent flere.
  I afdelingen i Esbjerg er 166 tilbudt studieplads. Det er uændret.   
  Universitetet udbyder i alt 80 bacheloruddannelser, og selvom nogle har større søgning end andre, forventes der generelt en god fordeling af de nye studerende på uddannelserne.
  - De unge har søgt bredere i år. De er mere fokuseret på, at det er en uddannelse, de vælger – mere end hvor de skal studere, siger Annette Lund til TV SYD.
  Ikke alle er kommet ind på den uddannelse, de har søgt om, og SDU’s studiechef Annette Lund opfordrer dem til at kigge nærmere på de uddannelser, hvor universitetet stadig har ledige pladser.
  Her er oversigten over, hvor der er ledigepladser. De kan søges frem til 6. august. 
  På onsdag holdes vejledningscafe i Odense. Læs mere her.
  